CELEX: 32019D1855
Language: lv
Date: 2019-11-05 00:00:00
Title: Komisijas Īstenošanas lēmums (ES) 2019/1855 (2019. gada 5. novembris), ar kuru groza Īstenošanas lēmumu 2013/776/ES, ar ko izveido Izglītības, audiovizuālās jomas un kultūras izpildaģentūru

6.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 285/14
               
            
         KOMISIJAS ĪSTENOŠANAS LĒMUMS (ES) 2019/1855
         (2019. gada 5. novembris),
         ar kuru groza Īstenošanas lēmumu 2013/776/ES, ar ko izveido Izglītības, audiovizuālās jomas un kultūras izpildaģentūru
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. pantu,
         tā kā:
         
                     (1)
                  
                  
                     Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Ticama paplašināšanās perspektīva Rietumbalkāniem un padziļināta ES iesaiste šajā reģionā” (2), kas pieņemts saskaņā ar Eiropas Parlamenta un Padomes Regulu (ES) Nr. 231/2014 (3), ir sniegts rīcības plāns, ar kuru cita starpā paredzēts pastiprināt sadarbību izglītības, jaunatnes lietu un sporta jomā, tostarp veicot darbu ar mērķi aizsargāt Rietumbalkānu kultūras mantojumu, apkarot kultūras priekšmetu nelikumīgu tirdzniecību un popularizēt Rietumbalkānu kultūras un radošās nozares, sekmējot sadarbību arī kultūras un audiovizuālās politikas jomā.
                  
               
                     (2)
                  
                  
                     Ar Komisijas Īstenošanas lēmumu 2013/776/ES (4) Izglītības, audiovizuālās jomas un kultūras izpildaģentūrai (“Aģentūrai”) tika uzticēta programmas “Radošā Eiropa” pārvaldība. Lai efektīvi un lietderīgi sasniegtu starptautiskās sadarbības instrumentu mērķgrupas, var piešķirt finansējumu ar mērķi dot iespēju piedalīties tāda paša veida darbībās, kādas tiek veiktas Aģentūras jau pārvaldītajās programmās. Šādām darbībām finansējumu joprojām piešķir no starptautiskās sadarbības instrumentiem, taču to īstenošanas mehānismi ir tādi paši kā Aģentūras pārvaldītajās programmās.
                  
               
                     (3)
                  
                  
                     Aģentūra ir apliecinājusi savu spēju efektīvi pārvaldīt Savienības programmas. Vairāku gadu garumā tā ir pilnveidojusi kompetenci, prasmes un spējas tai deleģēto programmu pārvaldībā.
                  
               
                     (4)
                  
                  
                     Kopīgajā paziņojumā Eiropas Parlamentam un Padomei “Starptautisko kultūras attiecību ES stratēģijas veidošana” (5) ir uzsvērts, cik nozīmīgi ir tieši personiski kontakti publiskajā un kultūras diplomātijā, un jo īpaši vērsta uzmanība uz Aģentūras pārvaldītajām programmām.
                  
               
                     (5)
                  
                  
                     Izmaksu un ieguvumu analīzē, kas veikta saskaņā ar Regulas (EK) Nr. 58/2003 3. panta 1. punktu, ir izcelti gan kvantitatīvie ietaupījumi, gan kvalitatīvās priekšrocības, ko dod pieeja, kad Aģentūrai tiek deleģēta tāda finansējuma pārvaldība, ko piešķir ar mērķi dot iespēju piedalīties šādās darbībās. Turklāt šāda deleģēšana finansiāli neietekmē Aģentūras administratīvo budžetu.
                  
               
                     (6)
                  
                  
                     Pasākumi, ko veic Aģentūra, atbilst tās pašreizējām pilnvarām un pamatuzdevumam. Tie arī papildina Aģentūras pārvaldībā jau esošos pasākumus, vienkārši paplašinot uzaicinājumu tvērumu tādā veidā, lai tajos varētu piedalīties atbalsta saņēmēji, kuri ir starptautiskās sadarbības instrumentu mērķgrupas. Savukārt organizēt pārvaldību ar iekšējo dienestu starpniecību būtu apgrūtinoši, jo ģenerāldirektorāti, kuri atbild par deleģēšanai nododamajiem pasākumiem, nekad nav tos pārvaldījuši tāpēc, ka tiem trūkst tādas kapacitātes, kas ļautu pārvaldību veikt pašiem.
                  
               
                     (7)
                  
                  
                     Tāpēc atbildība par starptautiskās sadarbības instrumentu finansējuma īstenošanu ar mērķi dot iespēju piedalīties tāda paša veida darbībās, kādas ir Aģentūras jau pārvaldītajās programmās, būtu jāuztic Aģentūrai un būtu attiecīgi jāgroza Komisijas Īstenošanas lēmums 2013/776/ES.
                  
               
                     (8)
                  
                  
                     Lēmuma 3. panta 1. punkta e) apakšpunkta pirmajā daļā ir noteikts, ka Aģentūrai uztic “projektus augstākās izglītības jomā” saskaņā ar ārējās sadarbības instrumentiem. Šis teksts būtu jāgroza, lai nodrošinātu saskaņotību ar šo Aģentūrai uzticēto atbildību pārvaldīt starptautiskās sadarbības instrumentu izmantošanu izglītības, apmācības, jaunatnes lietu un sporta jomā un atbalstu kultūras un audiovizuālajā nozarē.
                  
               
                     (9)
                  
                  
                     Šajā Īstenošanas lēmumā paredzētie pasākumi ir saskaņā ar Izpildaģentūru komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu 2013/776/ES groza šādi:
            
                        1)
                     
                     
                        lēmuma 10. apsvērumā ievilkumu:
                        
                                    —
                                 
                                 
                                    “— projektos augstākās izglītības jomā, kas ietilpst ārējās sadarbības instrumentā (..),”
                                 
                              aizstāj ar šādu:
                        
                                    —
                                 
                                 
                                    “— projektos izglītības, audiovizuālajā, kultūras, pilsoniskuma un jaunatnes lietu jomā, kas ietilpst ārējās sadarbības instrumentos (..),”;
                                 
                              
                  
                        2)
                     
                     
                        lēmuma 3. panta 1. punkta pirmās daļas e) apakšpunktu aizstāj ar šādu:
                        
                                    “e)
                                 
                                 
                                    projektos izglītības, audiovizuālajā, kultūras, pilsoniskuma un jaunatnes lietu jomā saskaņā ar šādiem ārējās sadarbības instrumentiem:
                                    
                                                —
                                             
                                             
                                                Eiropas Parlamenta un Padomes Regulu par pirmsiestāšanās palīdzības instrumentu (IPA II) (*),
                                             
                                          
                                                —
                                             
                                             
                                                Eiropas Parlamenta un Padomes Regulu, ar ko izveido Eiropas kaimiņattiecību instrumentu (*),
                                             
                                          
                                                —
                                             
                                             
                                                Eiropas Parlamenta un Padomes Regulu, ar ko izveido finanšu instrumentu sadarbībai attīstības jomā (*),
                                             
                                          
                                                —
                                             
                                             
                                                Eiropas Parlamenta un Padomes Regulu, ar ko izveido Partnerības instrumentu sadarbībai ar trešām valstīm (*),
                                             
                                          
                                                —
                                             
                                             
                                                Padomes Regulu par vienpadsmitā Eiropas Attīstības fonda īstenošanu (*);
                                             
                                          
                              
                           (*)  Eiropas Parlamenta un Padomes 2014. gada 11. marta Regula (ES) Nr. 231/2014, ar ko izveido Pirmspievienošanās palīdzības instrumentu (IPA II) (OV L 77, 15.3.2014., 11. lpp.)."
                        
                        
                           (*)  Eiropas Parlamenta un Padomes 2014. gada 11. marta Regula (ES) Nr. 232/2014, ar ko izveido Eiropas Kaimiņattiecību instrumentu (OV L 77, 15.3.2014., 27. lpp.)."
                        
                        
                           (*)  Eiropas Parlamenta un Padomes 2014. gada 11. marta Regula (ES) Nr. 233/2014, ar ko izveido finanšu instrumentu sadarbībai attīstības jomā 2014.–2020. gadam (OV L 77, 15.3.2014., 44. lpp.)."
                        
                        
                           (*)  Eiropas Parlamenta un Padomes 2014. gada 11. marta Regula (ES) Nr. 234/2014, ar ko izveido Partnerības instrumentu sadarbībai ar trešām valstīm (OV L 77, 15.3.2014., 77. lpp.)."
                        
                        
                           (*)  Padomes 2015. gada 2. marta Regula (ES) 2015/322 par 11. Eiropas Attīstības fonda īstenošanu (OV L 58, 3.3.2015., 1. lpp.).”"
                        
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 5. novembrī
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 11, 16.1.2003., 1. lpp.
         
         
            (2)  COM(2018) 65 final.
         
            (3)  Eiropas Parlamenta un Padomes 2014. gada 11. marta Regula (ES) Nr. 231/2014, ar ko izveido Pirmspievienošanās palīdzības instrumentu (IPA II) (OV L 77, 15.3.2014., 11. lpp.).
         
            (4)  Komisijas 2013. gada 18. decembra Īstenošanas lēmums 2013/776/ES, ar ko izveido Izglītības, audiovizuālās jomas un kultūras izpildaģentūru un atceļ Lēmumu 2009/336/EK (OV L 343, 19.12.2013., 46. lpp.).
         
            (5)  JOIN(2016) 29 final.
      
      
         
            PIELIKUMS
            
               Izmaksu un ieguvumu analīze
            
            
               Kvantitatīvā analīze
            
            Aģentūras 4. starpposma novērtējuma ietvaros veiktais retrospektīvais izvērtējums par attiecīgo laikposmu apliecināja faktiski gūtus izmaksu ietaupījumus, ko ļāva panākt uzdevumu deleģēšana Aģentūrai.
            Kopējās faktiskās izmaksas, kas saistītas ar uzdevumu deleģēšanu izpildaģentūrai, (1) 2015.–2017. gada laikposmā bija 146,0 miljoni EUR. Šīs izmaksas bija daudz zemākas nekā aplēstās izmaksas iekšējo dienestu veiktas pārvaldības scenārijam. 2015.–2017. gadā faktiskie izmaksu ietaupījumi, ko radīja atšķirības starp diviem – izpildaģentūras vai Komisijas iekšējo dienestu veiktas pārvaldības – scenārijiem, bija 57,1 miljons EUR (jeb 28,1 % no aplēstajām izmaksām, kas bija paredzētas Komisijas iekšējo dienestu veiktas pārvaldības scenārijā). Sākotnēji aplēstos ietaupījumus salīdzinot ar faktiskajiem ietaupījumiem, ko radīja uzdevumu deleģēšana Aģentūrai, tika konstatēts, ka faktiskie ietaupījumi 2015.–2017. gada laikposmā bija par 6,5 % lielāki salīdzinājumā ar sākotnējām aplēsēm (57,1 miljons EUR salīdzinājumā ar 53,6 miljoniem EUR). Kā prognozēts ex ante izmaksu un ieguvumu analīzē, izpildaģentūras scenārija ietaupījumi galvenokārt bija radušies tādēļ, ka izpildaģentūra bija vairāk piesaistījusi ārštata darbiniekus (līgumdarbiniekus) ar zemākām izmaksām un mazāks bija arī kopējais nodarbināto skaits.
            
               Kvalitatīvā analīze
            
            Starptautiskās sadarbības instrumentu finansējums ar mērķi dot iespēju piedalīties izglītības, jaunatnes lietu, kultūras un audiovizuālajā politikā, ir saistīts ar vairākām svarīgām sinerģijām. Pieņemot pašreizējo darbību kopumu un pašreizējo kārtību, kādā sasniedz mērķgrupas atbalsta saņēmējus, Aģentūras jau pašreiz pārvaldītās darbības tiek izmantotas visefektīvāk. Uzdevumi Aģentūrai tiek deleģēti, pamatojoties uz ilgā laikposmā uzkrātu lietpratību un jo īpaši apjomradītiem ietaupījumiem, ko nevarētu sasniegt, ja pārvaldību veiktu Komisijas iekšējie dienesti. Pat ja neņemtu vērā iepriekš minētos ievērojamos izmaksu ietaupījumus, kas saistīti ar personāla izmaksām, tās lielā pieredze šajā jomā ļauj ar starptautiskās sadarbības instrumentiem sasniegt ar pamatdarbību saistītos mērķus tādā veidā, kas citādi, proti, ja Komisija šīs darbības veiktu ar savu dienestu starpniecību, nebūtu iespējams.
            
               Vienkāršots finanšu pārskats
            
            
                        
                           Aģentūras pārvaldītās pamatdarbības saistību apropriācijas (000 EUR)
                        
                     
                     
                        
                           2019
                        
                     
                     
                        
                           2020
                        
                     
                  
                        Pašreizējā situācija
                     
                     
                        
                           829 111 
                        
                     
                     
                        
                           881 151 
                        
                     
                  
                        Starptautiskās sadarbības instrumenti, kas veicina jaunatnes, kultūras un audiovizuālo politiku
                     
                     
                        
                           10 500 
                        
                     
                     
                        
                           10 500 
                        
                     
                  
                        Kopā
                     
                     
                        
                           839 611 
                        
                     
                     
                        
                           891 651 
                        
                     
                  
                        Procenti
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Aģentūras personāls (darbinieku skaits)
                        
                     
                     
                        
                           2019
                        
                     
                     
                        
                           2020
                        
                     
                  
                        Pašreizējā situācija (bez izmaiņām)
                     
                     
                        438
                     
                     
                        438
                     
                  
                        
                           Aģentūras administratīvā budžeta maksimālais apjoms (ES 28)
                        
                     
                     
                        
                           2019
                        
                     
                     
                        
                           2020
                        
                     
                  
                        Pašreizējā situācija (bez izmaiņām)
                     
                     
                        48 574 
                     
                     
                        47 549 
                     
                  
               (1)  Tostarp izmaksas par Komisijas veikto koordināciju un uzraudzību un izmaksas, kas izriet no EEZ/EBTA, trešo valstu un EAF iemaksām.